Smaragd Gyógyszertár kft.

1203 Budapest, Bácska tér 3.

Kernné dr. Kulcsár Dóra osztályvezető részére

Tisztelt Osztályvezető Asszony!

Társaságunk működteti a XX. kerület Bácska téri egészségügyi létesítményben található gyógyszertárat.

A patikát megközelíteni a megépült állapot szerint csak az orvosi rendelő várójából lehetett. A tavaszi vírusjárvány idején, a fertőzési kockázat csökkentése érdekében ‑együttműködve Önökkel‑ sikerült kialakítani egy, a rendelőtől független, külső bejárást. Ehhez meg kellett nyitni az egészségügyi épület zöldfelületű belső udvaráról a rendelőbe nyíló ajtót, amelyet használva a patika zavartalanul üzemelhetett. Ezúton is köszönjük, hogy rövid időn belül megoldották a bejárat előtti terasz burkolását, amellyel a balesetveszély egy része elhárult.

A tapasztalatok és visszajelzések szerint a patikába látogatók a közvetlensége és az egyszerűsége miatt kedvezően fogadták az új bejáratot és a rendelő újranyitása óta is rendszeresen használják. Az új megközelítés lehetőséget teremtett arra is, hogy újabb veszélyhelyzet vagy korlátozó intézkedés elrendelésekor - amennyiben a rendelő főbejárata ismét bezárásra kerülne – a betegellátást folyamatosan tudjuk biztosítani. Ezért javasoljuk az új megközelítés megtartását, a mai ideiglenes jelleg helyett, színvonalas kialakítással, amit a mellékelt helyszínrajz mutat be.

A munkálatokat szeretnénk mihamarabb megkezdeni!

Ezúton kérjük Önöket, hogy javaslatunkat támogassák, és legyenek szívesek megadni a tulajdonosi hozzájárulásukat a megvalósítás megkezdéséhez.

Budapest, 2020. szeptember 28. Tisztelettel:

 Dr. Janca Tímea

 tulajdonos, személyi jogos gyógyszerész

mell: helyszínrajz